CELEX: 22004D0167
Language: et
Date: 2004-12-03 00:00:00
Title: EMP Ühiskomitee otsus nr 167/2004, 3. detsember 2004, millega muudetakse EMP lepingu IV lisa (Energia)

26.5.2005   
            
            
               ET
            
            
               Euroopa Liidu Teataja
            
            
               L 133/13
            
         
      EMP ÜHISKOMITEE OTSUS
   
   nr 167/2004,
   3. detsember 2004,
   millega muudetakse EMP lepingu IV lisa (Energia)
   EMP ÜHISKOMITEE,
   võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut (edaspidi “leping”) kohandava protokolliga, eriti selle artiklit 98
   ning arvestades järgmist:
   
               (1)
            
            
               Lepingu IV lisa on muudetud EMP ühiskomitee 24. septembri 2004. aasta otsusega nr 123/2004. (1)
               
            
         
               (2)
            
            
               Euroopa Parlamendi ja nõukogu 6. novembri 2001. aasta määrus (EÜ) nr 2422/2001 ühenduse kontoriseadmete energiatõhususmärgistuse programmi kohta (2) tuleb lepingusse inkorporeerida,
            
         ON VASTU VÕTNUD JÄRGMISE OTSUSE:
   Artikkel 1
   Lepingu IV lisa punkti 17 (Euroopa Parlamendi ja nõukogu direktiiv 2002/91/EÜ) järele lisatakse järgmine punkt:
   
      
                  “18.
               
               
                  
                     32001 R 2422: Euroopa Parlamendi ja nõukogu määrus (EÜ) nr 2422/2001, 6. november 2001, ühenduse kontoriseadmete energiatõhususmärgistuse programmi kohta (EÜT L 332, 15.12.2001, lk 1).
                  Käesolevas lepingus loetakse selle määruse sätteid järgmistes kohandustes:
                  
                              a)
                           
                           
                              Kui viidatakse Ameerika Ühendriikide valitsuse ja Euroopa Ühenduse vahelisele lepingule kontoriseadmete energiatõhususmärgistuse programmide kooskõlastamise kohta, viidatakse ühtlasi ka kirjavahetusele USA keskkonnakaitseameti (EPA) ja Norra nafta- ja energiaministeeriumi vahel ning Islandi tööstusministeeriumi ja Liechtensteini majandusameti vahel, välja arvatud artiklites 11 ja 14, kus jääb kehtima üksnes viide Ameerika Ühendriikide valitsuse ja Euroopa Ühenduse vahelisele lepingule.
                           
                        
                              b)
                           
                           
                              Artikli 4 lõikes 4 asendatakse sõnad “ühenduse ja kolmandate riikide vahel” sõnadega “ühelt poolt ühenduse ja EFTA riikide ning teiselt poolt kolmandate riikide vahel”. Sõnad “võivad komisjon ja liikmesriigid/…/kontrollida” asendatakse sõnadega “võivad komisjon, liikmesriigid ja EFTA riigid oma pädevuse piires/…/kontrollida,”.
                           
                        
                              c)
                           
                           
                              Artikli 12 lõike 3 esimeses lauses asendatakse sõnad “komisjon tagab” sõnadega “EFTA riigid ja komisjon tagavad oma pädevuste piires”.
                           
                        
                              d)
                           
                           
                              Artiklit 13 ei kohaldata.”
                           
                        
            
   Artikkel 2
   Määruse (EÜ) nr 2422/2001 islandi- ja norrakeelsed tekstid, mis avaldatakse Euroopa Liidu Teataja EMP kaasandes, on autentsed.
   Artikkel 3
   Käesolev otsus jõustub 4. detsembril 2004. aastal, tingimusel et kõik lepingu artikli 103 lõikele 1 vastavad teated on edastatud EMP ühiskomiteele. (3)
   
   Artikkel 4
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 3. detsember 2004
      
         
            EMP Ühiskomitee nimel
         
         
            Eesistuja
         
         Kjartan JÓHANNSSON
         
      
   
   
      (1)  ELT L 64, 10.3.2005, lk 20.
   
      (2)  EÜT L 332, 15.12.2001, lk 1.
   
      (3)  Põhiseadusest tulenevad nõuded on nimetatud.